**Sunt o petală albă de vis!**

*Flavius Laurian Duverna*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sunt o petală albă de Vis!

Sunt o petală albă de Vis

Sperând în farmecul vieţii

Din zorii dulci ai dimineţii,

Şi-n aurora boreală prins

În spaţiul auriu necuprins

Să-i ştiu taina frumuseţii!

Ca şi-o petală albă de Vis

Pe-a vieţii sublimă cărare

În suflet am dorul cel mare,

De cerul cu stele promis

Cu-al său măreţ Paradis

Şi altfel, de soare răsare!

Sunt o petală albă de Vis

Sub crucea de la Calvar

Sperând prin Jertfa în dar,

Cum în profeţi este scris

Şi-n planul divin s-a decis

Să am mântuirea prin har!

Sunt o petală albă de Vis

În jur cu drag răspândind

Balsamul Iubirii-mpărţind,

Cu suflet de aur deschis

Cum în Cuvânt s-a prezis

Voia preasfântă-mplinind!

Şi n-oi mai fi petală de Vis

Când visul... va fi împlinit,

Căci Iubirea ce S-a jertfit

Îndeplinind scopu-I precis,

Al reîntoarcerii în Paradis...

Mă va primi prin har, înnoit!

Flavius Laurian Duverna

14 septembrie 2015